În funcție de profunzimea la care acționează și de agenții chimici din compoziție, peeling-urile chimice se clasifică astfel:   Peeling chimic superficial (α și β hidroxi acizi) Aceste tip de peeling acționează doar în stratul superficial al epidermului și determină o exfoliere delicată, tenul devenind mai neted și mai luminos. Peeling-urile superficiale se adresează semnelor incipiente de fotoîmbătrânire (riduri fine, lentigine), hiperpigmentărilor ușoare (melasmă, pistrui, pete post acnee), dar și acneei ușoare spre medii (puncte negre și albe, coșuri).   Peeling chimic mediu (TCA - acid tricloracetic) Acest tip de peeling actioneaza mai adanc in piele, producand exfolierea epidermului în totalitate, ajungând până la dermul superficial. Procesul de reepitelizare intensifică rata regenerării celulare și stimulează producerea de neocolagen. Peeling-urile medii sunt indicate pentru tratarea ridurilor medii, petelor intens pigmentate, cicatricilor superficiale post acneice, keratozelor seboreice cat și keratozelor actinice.   Peeling profund (fenol) Acest tip de peeling determină o arsură la nivelul zonei tratate, ajungând până la dermul profund, ceea ce necesită anestezie locală sau chiar sedare, precum și timp îndelungat de recuperare. Peeling-urile profunde sunt destinate tegumentului cu un grad avansat de fotoîmbătrânire (riduri profunde), a cicatricilor extinse, cat si a altor afectiuni mai severe ale pielii.